CELEX: 62020TN0746
Language: et
Date: 2020-12-18 00:00:00
Title: Kohtuasi T-746/20: 18. detsembril 2020 esitatud hagi – Grünig versus komisjon

15.2.2021   
            
            
               ET
            
            
               Euroopa Liidu Teataja
            
            
               C 53/55
            
         
      18. detsembril 2020 esitatud hagi – Grünig versus komisjon
      (Kohtuasi T-746/20)
      (2021/C 53/71)
      Kohtumenetluse keel: prantsuse
      
         Pooled
      
      
         Hageja: Grünig KG (Bad Kissingen, Saksamaa) (esindajad: advokaadid Y. Melin ja B. Vigneron)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada ELTL artikli 263 alusel komisjoni 25. septembri 2020. aasta rakendusmäärus (EL) 2020/1336, millega kehtestatakse lõplikud dumpinguvastased tollimaksud, artikli 1 lõige 4 Hiina Rahvavabariigist pärit teatavate polüvinüülalkoholide impordi suhtes, kuna Euroopa Komisjon rikkus Euroopa Parlamendi ja nõukogu 8. juuni 2016. aasta määruse (EL) 2016/1036, kaitse kohta dumpinguhinnaga impordi eest riikidest, mis ei ole Euroopa Liidu liikmed, artikli 9 lõiget 5 sellega, et ta kehtestas dumpinguvastase tollimaksu diskrimineerivalt, andes sellest maksust vabastuse lõppkasutuse tolliprotseduuri alusel;
               
            
                  —
               
               
                  mõista kõik kohtukulud välja Euroopa Komisjonilt ja võimalikelt menetlusse astujatelet, kes komisjoni nõuete toetuseks menetlusse astuvad.
               
            
         Väited ja peamised argumendid
      
      Hagi põhjenduseks esitab hageja ühe väite, mille kohaselt on rikutud Euroopa Parlamendi ja nõukogu 8. juuni 2016. aasta määruse (EL) 2016/1036, kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT 2016, L 176, lk 21), artikli 9 lõiget 5 sellega, et vaidlustatud määrus, nimelt komisjoni 25. septembri 2020. aasta rakendusmäärus (EL) 2020/1336, millega kehtestatakse lõplikud dumpinguvastased tollimaksud, artikli 1 lõige 4 Hiina Rahvavabariigist pärit teatavate polüvinüülalkoholide impordi suhtes (ELT 2020, L 315, lk 1), ei näe ette dumpinguvastast tollimaksu kõigile imporditavatele toodetele, millega seoses on avastatud dumpingut ja mis on põhjustanud kahju.
      Hageja on seisukohal, et komisjon kehtestas toote impordile dumpinguvastase tollimaksu diskrimineerivalt, rikkudes eespool viidatud määruse 2016/1036 artikli 9 lõiget 5, sest ta nägi ette sellest maksust vabastuse lõppkasutuse tolliprotseduuri alusel. Seetõttu on määruse see säte õigusvastane ja tuleb kehtetuks tunnistada.